یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی 500 مینی ویروسا یولوخان‌لارین سایی 11 میلیونو، اپیدمی‌دن ساغالان‌لارین سایی دا 6 میلیونو کئچیب.
اپیدمی‌نین مرکزینه چئوریلن امریکا-دا ویروس قوربان‌لاری‌نین سایی 133 مینی، یولوخان‌لارین سایی ایسه 3 میلیونو کئچیب.  امریکا پرزیدنتی دونالد ترامپ پاییزدا مکتبلرین آچیلماسی اوچون ایالت لرین والی لرینه تضییق گؤسترجگینی بیلدیریب.
برزیل-ده کروناویروس‌دان حیاتینی ایتیرنلرین سایی گون عرضینده 1254 آرتا‌راق 66 مین 741-ا یوکسلیب. اؤلکه ده ویروسا یولوخان‌لارین سایی دا 45 مین 305 آرتا‌راق 1 میلیون 668 مین 589-ا چاتیب. اؤلکه پرزیدنتی بولسونارونون ائپیدئمیایا یولوخدوغو بیلدیریلیب.
مکزیکا-دا کروناویروس قوربان‌لاری‌نین سایی گون عرضینده 895 آرتا‌راق 32 مین 14-ا چاتیب. اؤلکه ده ویروسا یولوخان‌لارین عمومی سایی ایسه 268 مینه  یوکسلیب.
آرژانتین-ده کروناویروس قوربان‌لاری‌نین سایی گون عرضینده 62 نفره چاتیب. اؤلکه‌ده ایندییه‌دک ویروس‌دان وفات ائدنلرین 1644-ا یوکسلیب. اؤلکه ده ویروسا یولوخان‌لارین سایی دا 83 مینی کئچیب.
اپیدمی‍نین آوروپا‌داکی مرکزی اولان اینگیلتره-ده کروناویروس‌دان گون عرضینده داها 155 نفر حیاتینی ایتیریب. بئللیکله اؤلکه ده بو گونه دک ویروس‌دان وفات ائدنلرین سایی 44 مین 391-ا چاتیب. اؤلکه ده ویروسا یولوخان‌لارین سایی دا 581 آرتا‌راق 286 مین 349-ا یوکسلیب.
ایتالیا-دا یئنی نوع کروناویروس اپیدمی سیندن حیاتینی ایتیرنلرین سایی گون عرضینده 30 آرتا‌راق 34 مین 899-ا یوکسلیب. اؤلکه‍ده اپیدمییه یولوخان‌لارین عمومی سایی 14 مین 242-یه ائنیب.
فرانسا-دا اپیدمی قوربان‌لاری‌نین سایی 3 گون عرضینده 13 آرتا‌راق 29 مین 933-ا، اینفکسیونا یولوخان‌لارین سایی ایسه 475 آرتا‌راق 203 مین 962-یه یوکسلیب.
صربیستان-دا کروناویروس قوربان‌لاری‌نین سایی گون عرضینده 13 آرتا‌راق 330-ا یوکسلیب. اؤلکه ده اپیدمییه یولوخان‌لارین سایی 16 مینی کئچیب.
